རླབས་ནས། ཀུ་ཤ་དགྲམ་པའི་བར་སྤྱི་འགྲོ་ལྟར་
སྔོན་དུ་བཏང༌། ཐབ་བསངས། སྦྱངས། སྟོང་པའི་ངང་ལས། སྣ་ཚོགས་པདྨ་དང་
ཟླ་བའི་སྟེང་དུ། སཾ་དང་རྡོ་རྗེ་ལས་རྡོ་རྗེ་འཛིན་པ་དཀར་པོ། དཀར་སྔོ་དམར་བའི་
ཞལ་གསུམ་ཕྱག་དྲུག་གི་དང་པོ་གཉིས་ཀྱིས་རང་འདྲའི་ཡུམ་ལ་འཁྱུད་པ། གཡས་
འོག་མ་གཉིས་རྡོ་རྗེ་དང་རལ་གྲི
།གཡོན་འོག་མ་གཉིས་རིན་པོ་ཆེ་དང་པདྨ་འཛིན་
པ་ཞུ་བ་ལས། ལས་བྱུང་བའི་ཡེ་ཤེས་ཀྱི་ཐབ། ཁ་དོག་དམར་ཞིང་། དབྱིབས་ཟླ་
གམ། མུ་རན་ཁ་ཁྱེར་དང་བཅས་པ། ཁ་ཁྱེར་ལ་པདྨའི་ཕྲེང་བས་བསྐོར་བ། གྲྭ་
བཞིར་ཟླ་ཕྱེད་རྡོ་རྗེས་མཚན་པ། དྭངས་ཤིང་ཐོགས་པ་མེད་པའི་ནང་དུ། རཾ་ལས་
སྐྱེས་པའི་མེ་གྲུ་གསུམ་གྱི་དབུས་སུ། སྣ་ཚོགས་པདྨའི་ལྟེ་བར། རཾ་ལས་བགྲང་ཕྲེང་།
དེ་ཡོངས་སུ་གྱུར་པ་ལས། མེ་ལྷ་སྐུ་མདོག་དམར་པོ། དམར་སྔོ་དཀར་བའི་ཞལ་
གསུམ་ཕྱག་དྲུག་པ། གཉུག་མར་གནས་པའི་རིག་མ་དང་གཉིས་སུ་མེད་པའི་སྐུ།
ཕྱག་གཡས་ཀྱི་དང་པོ་ན་བགྲང་ཕྲེང༌། གཉིས་པས་མི་འཇིགས་པ་སྦྱིན་པ། གསུམ་
པ་ན་གྲི་གུག ། །གཡོན་གྱི་དང་པོ་ན་དབྱི་གུ་རྩེ་གསུམ་པ། གཉིས་པ་ན་སྤྱི་བླུགས།
གསུམ་པ་ན་ཐོད་པ་བསྣམས་པ། གཡོན་བརྐྱངས་པའི་སྟབས་ཀྱིས་བཞུགས་པ། ཁྲོ་
བོའི་རྒྱན་རྣམས་ཀྱིས་བརྒྱན་པའི་ཐུགས་ཀར་མེ་གྲུ་གསུམ་པ་རཾ་གྱིས་མཚན་པ།
ཞེས་པ་ནས། མེ་པྲ་བརྟག་པའི་བར། མེ་ལྷའི་ལྗགས་རྡོ་རྗེའི་རྣམ་པ་ཅན་དམར་པོ་
ལ། ཞེས་པ་མ་གཏོགས། སྤྱི་ལྟར་བྱ།
* © 2

དེ་ནས། འཇིག་རྟེན་པ་དང་འཇིག་རྟེན་ལས་འདས་པའི་མེ་ལྷ་ལ་བསྲེག་རྫས་
དཀྱུས་འགྲོ་ལྟར་འབུལ། དེ་ཡང༌། དངོས་གྲུབ་རྒྱ་མཚོ་ལས། དབང་དང་དྲག་པོའི་
བསྲེག་རྫས་རྣམས་ལ། རྫས་སྔགས་སོ་སོ་བ་མི་སྣང་བས། གང་ལ་འབུལ་བའི་ལྷའི་
སྔགས་ཉིད་ཀྱིས་བྱའོ། །ཞེས་གསུངས་པས། འདིར་འཇིག་རྟེན་པའི་སྐབས་སུ་དེ་
ཉིད་ཀྱི་སྔགས་དང་། འཇིག་རྟེན་ལས་འདས་པའི་སྐབས་སུ། སྲེག་རྫས་ཐམས་ཅད།
358

ཨོཾ་ཧྲཱིཿཧྲཱིཿཝི་ཀྲྀ་ཏཱ་ན་ན་ཧཱུྃ་ཕཊ། ཆེ་གེ་མོ་ཝ་ཤཾ་ཀུ་རུ་ཧོཿ། ཞེས་སྤེལ་ཚིག་སྦྱར་ནས་
འབུལ། དབང་གི་དགུག་པ་ལ་ནི། ཆེ་གེ་མོ་ཨཱ་ཀནྟ་ཡ་ཛཿ། ཞེས་བརྗོད་དོ། །ལས་
བཅོལ་གྱི་དུས་སུ་ནི། ་ > སངས་རྒྱས་རྣམས་ཀྱི་ཐུགས་ཀ་ནས་སྤྲོས་པའི་འོད་ཟེར་
དམར་པོ་ལྕགས་ཀྱུ་ལྟ་བུས། བསྒྲུབ་བྱ་ཟླ་བ་དམར་པོ་ལ་གནས་པ་བཀུག་ནས།
བདག་ཉིད་ལ་དད་པ་དང་དགའ་བས། རྐང་པའི་དྲུང་དུ་འདུད་པ་ལ་སོགས་པར་
བསྒོམ་མོ། །མཇུག་ཆོག་དཀྱུས་ལྟར་བྱའོ། །
དྲག་པོ་ལ་ཡང་། སྔོན་འགྲོའི་རིམ་པ་སྤྱི་ལས་ཁྱད་པར་ཅུང་ཟད་བསྒྱུར་དགོས་
རྣམས། སྦྱིན་སྲེག་རྣམ་བཤད་ཆེན་མོ་ལས་འབྱུང་བ་ལྟར་བྱ་ཞིང་། ཐབ་བསྐྱེད་
པར་ཕྱོགས་པའི་བར་དཀྱུས་བཞིན་དང༌། དེ་ནས། རང་ཡི་དམ་དུ་གསལ་བའི་
ཐུགས་ཀའི་འོད་ཟེར་ལྕགས་ཀྱུ་ལྟ་བུས། འཆི་བདག་ལས་གཤིན་འཁོར་བཅས་སྤྱན་
དྲངས། མཆོད་བསྟོད་མདོར་བསྡུས་ཅིག་བྱ། སླ་ངའམ་ལྕགས་སྡེར་ནང་དུ། ཁྲག་
གིས་འབྲུབ་ཁུང་གྲུ་གསུམ་བྲིས་པའི་ནང་དུ། དགྲ་བོའི་ཟག་རྫས་དང་བག་ཕྱེ་ལས་
བྱས་པའི་ལིངྒ་བཞག །རྒྱས་པར་འདོད་ན། ཐུན་མོང་མ་ཡིན་པའི་དྲུག་ཅུ་པ་ལྟར།
ཁ་སྦྱོར་དབྱེ་བ་དང་། རྣམ་ཤེས་གོང་དུ་སྤོར་བའི་བར་བྱ་ཞིང་། དེ་ཙམ་མི་སྤྲོ་བར་
མདོར་བསྡུ་ན། བསད་ཁུང་ལིངྒ་དང་བཅས་པ་ཧྲཱིཿཧྲཱིཿས་བསངས། · སྭ་བྷཱ་ཝས་
སྦྱངས། སྟོང་པའི་ངང་ལས། བསད་ཁུང་འདི་ཉིད། ཧཱུཾ་ནག་པོ་ཞུ་བ་ལས་བྱུང་
བའི་འབྲུབ་ཁུང་ཁ་དོག་ནག་ཅིང་གཏིང་ཡངས་པ། གཤིན་རྗེའི་བསས་ཁུང་།
མོའི་དུར་ས། མ་རིག་པའི་མུན་པ་འཐིབས་པ། ནད་ཀྱི་བུ་ཡུག་འཚུབས་ཤིང་
འཇིགས་པའི་སྒྲ་སྒྲོགས་པ། མཚོན་ཆའི་ཆར་འབབ་པའི་ལྕགས་ཁང་མེ་རབ་ཏུ་
འབར་བའི་ནང་དུ། ཎི་ལས་དགྲ་དང༌། ཏྲི་ལས་བགེགས་བསྐྱེད། གཟུགས་བརྙན་
དང་དབྱེར་མེད་པའི་དགྲ་བགེགས་རྣམས་ཀྱི་ཕུང་པོ་དང་།
ཁམས་དང་། སྐྱེ་
མཆེད་དང་། དབང་པོ་དང་། ཁྱད་པར་རྣམ་ཤེས་ཀྱི་ངོ་བོ་ཏིལ་མར་གྱི་མར་མེ་ལྟ་
བུ་སྙིང་གར་གསལ་བར་གྱུར། ངག་ཏུ། རྗེ་བཙུན་རྩ་བ་དང་བརྒྱུད་པར་བཅས་
359

པའི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་། སངས་རྒྱས་ཀྱི་྾ །
ཆོས་ཀྱི× ། དགེ་འདུན་གྱི་྾ ། ཁམས་གསུམ་ཟ་བྱེད་དཔལ་རྡོ་རྗེ་འཇིགས་བྱེད་
ཆེན་པོའི྾ ། དཔལ་མགོན་དམ་པ་ཆོས་སྐྱོང་བའི་བསྲུང་མ་མཐུ་རྩལ་ཅན་རྣམས་
ཀྱི× ། སྐྱེ་འགྲོའི་སྲོག་ལ་དབང་བའི་འཆི་བདག་གཤིན་རྗེ་ཆོས་ཀྱི་རྒྱལ་པོ་ཡབ་ཡུམ་
འཁོར་དང་བཅས་པའི་× ། ཆོས་ཀྱི་དབྱིངས་རྣམ་པར་དག་ཅིང་། ལས་འབྲས་རྟེན་
འབྲེལ་བསླུ་བ་མེད་པའི་བདེན་པ་དང༌།

བདེན་པ་ཆེན་པོའི་བྱིན་གྱི་རླབས་ཀྱིས།
ཁམས་གསུམ་ཆོས་ཀྱི་རྒྱལ་པོ་རྒྱལ་བ་ཙོང་ཁ་པ་ཆེན་པོའི་བསྟན་པ་བསྟན་འཛིན་
དང་བཅས་པ་དང་། ཁྱད་པར། རྣལ་འབྱོར་པ་བདག་ཅག་དཔོན་སློབ་མི་ནོར་
དགོན་གནས་དང་བཅས་པ་ལ་གནོད་ཅིང་འཚེར་བར་བྱེད་པའི་དགྲ་བགེགས་་་་་་་་
ཐམས་ཅད། ས་འོག །ས་སྟེང་། ས་བླ། བསྲུང་བའི་གུར་ཁང་གང་ན་གནས་ཀྱང་།
སྐད་ཅིག །ཐང་ཅིག །ཡུད་ཙམ་ཞིག་ལ་འདིར་མཆིས་པར་གྱུར། ཨོཾ་ཧྲཱིཿཧྲཱིཿཝི་ཀྲྀ་ཏཱ་
ན་ན་ཧཱུཾ་ཕཊ། ཨོཾ་ཀཱ་ལ་རཱུ་པ་ཧཱུྃ་ཕཊ། སརྦ་ཤ་ཧཱུྃ་ཨཱ་ཀཪྵ་ཡ་ཛཿཛཿཧཱུྃ་བཾ་ཧོཿཞེས་
ལན་གསུམ་བརྗོད་དེ། ཁྲོ་བོའི་ཚོགས་ཀྱིས་བཀུག་ནས། ལིངྒ་ལ་བསྟིམ་པར་བསམ།
དེ་ལྟར་ཁ་སྦྱར་བྱས་ནས་དབྱེ་བ་ལ། དང་པོར་ཡེ་ཤེས་པའི་ལྷ་དང་དབྱེ་བ་ནི། ཧཱུཾ་
དགྲ་བགེགས་འདི་ཡི་གྲོགས་མཛད་པའི། །ཡེ་ཤེས་ལྷ་བསྲུང་ཚོགས་རྣམས་གསོན། །
བསྟན་དགྲ་དམ་ཉམས་སྡིག་ཅན་འདིས། །བླ་མ་དམ་པའི་སྐུ་ལ་བསྡོས། ། །དཀོན་
མཆོག་གསུམ་པོ་བརྙས་ཤིང་སྨད། །སངས་རྒྱས་བསྟན་པའི་སྤྱི་དགྲ་བྱས། །འཕགས་
པའི་དགེ་འདུན་སོ་སོར་ཕྱེ། །སྐྱེ་འགྲོ་ཡོངས་ལ་གནོད་ཅིང་འཚེ། །མི་དགེ་བཅུ་དང་
མཚམས་མེད་སྤྱད། །བསྲུང་མ་རྣམས་ལ་སྡོ་ཕོད་བཙུགས། །རྣལ་འབྱོར་བདག་ལ་
གནོད་པ་བྱས། །དགེ་འདུན་ཞལ་གྱི་འདུ་སྒོ་ཕྲོགས། །ཉེས་མེད་སེམས་ཅན་བརླག་
པར་བྲས། །ཞིང་བཅུ་ཚང་བའི་དགྲ་བོ་འདི། །བསྲུང་དང་སྐྱོབ་པར་མ་མཛད་པར།
སྨན་པ་མཁས་པའི་གཏར་བསྲེག་ལྟར། །འདི་ཉིད་སྒྲོལ་བའི་གྲོགས་མཛོད་ཅིག །
ཧྲཱིཿཧྲཱིཿདང་ཀཱ་ལ་རཱུ་པའི་མཇུག །སརྦ་ཤ་ཧཱུཾ་སརྦ་ཛྙཱ་ན་དེ་ཝ་བི་དེ་ཥ་ཡ་ཕཊ། ཅེས་
360

ཡེ་ཤེས་པ་དང་ཕྲལ།
དེ་ནས། འཇིག་རྟེན་པའི་ལྷ་དང་བསྲུང་བ་དང་ཕྲལ་བ་ནི། ཧཱུཾ་ཉེས་ཅན་དགྲ་
བོའི་གྲོགས་བྱེད་པའི། །འཇིག་རྟེན་ལྷ་བསྲུང་ཐམས་ཅད་ཀྱང་། །འཇིགས་པ་
ཐམས་ཅད་འཇིགས་བྱེད་པའི། །གཤིན་རྗེའི་གཤེད་པོའི་བཀའ་ཉོན་ལ། །སྡིག་ལྡན་
འདི་ཉིད་ཚར་ཆོད་ཅིག །གཞན་ཡང་སྲུང་བྱེད་གོ་ཆ་སོགས། །ཆོས་འབྱུང་ནང་དུ་
ཕུར་བུས་གདབ། །ཧྲཱིཿཧྲཱིཿདང་ཀཱ་ལ་རཱུ་པའི་མཇུག་ཏུ། སརྦ་ཤ་ཧཱུྃ་སརྦ་ལོ་ཀ་དེ་བ་
རཀྵ་བི་དེ་ཥ་ཡ་ཕཊ། ཅེས་དམིགས་པ་དང་བཅས་པས་བརྗོད་དེ། འཇིག་རྟེན་
པའི་ལྷ་བསྲུང་དང་ཕྲལ། དེ་ནས། ཧཱུཾ་འཆི་བདག་ནག་པོ་ལྷོ་ཕྱོགས་ཀྱི། ཞེས་
སོགས་ཀྱིས་དྲག་ཏུ་བསྐུལ་ཏེ། རྡུལ་ཕྲན་ཙམ་ཡང་མེད་པར་མཇོད། །ཀཱ་ལ་རཱུ་པ་
དགྲ་བགེགས་མཱ་ར་ཡ་ཕཊ། ཅེས་བརྗོད་དེ། ལིངྒའི་རྐང་པ་ནས་གཏུབས་ལ། དུམ་
བུ་རྣམས་སྲེག་རྫས་ལ་དགྲམ་མོ། །དེ་ནས། ཐབ་བསངས། སྦྱངས། སྟོང་པའི་ངང་
ལས། སཾ་དང་རྡོ་རྗེ་ལས། རྡོ་རྗེ་འཛིན་པ་བསྐྱེད་པ། ལས་བཞི་ཐམས་ཅད་འདྲ་
ཞིང་། རྡོ་རྗེ་འཛིན་པ་ཞུ་བ་ལས་བྱུང་བའི་ཡེ་ཤེས་ཀྱི་ཐབ། ཁ་དོག་གནག་ཅིང༌།
དབྱིབས་གྲུ་གསུམ་པ། གྲྭ་བཞིར་ཟླ་ཕྱེད་རྡོ་རྗེས་མཚན་པ། དྭངས་ཤིང་ཐོགས་པ་
མེད་པའི་ནང་དུ། རཾ་ལས་སྐྱེས་པའི་མེ་གྲུ་གསུམ་པའི་དབུས་སུ། སྣ་ཚོགས་པདྨའི་
ལྟེ་བར། རཾ་ལས་བགྲང་ཕྲེང༌། དེ་ཡོངས་སུ་གྱུར་པ་ལས། མེ་ལྷ་སྐུ་མདོག་ནག་པོ།
ནག་དཀར་དམར་བའི་ཞལ་གསུམ་ཕྱག་དྲུག་པ། གཉུག་མར་གནས་པའི་རིག་མ་
དང་གཉིས་སུ་མེད་པའི་སྐུ། ཕྱག་གཡས་ཀྱི་དང་པོ་ན་བགྲང་ཕྲེང་། གཉིས་པས་མི་
འཇིགས་པ་སྦྱིན་པ། གསུམ་པ་ན་གྲི་གུག །གཡོན་གྱི་དང་པོ་ན་དབྱི་གུ་རྩེ་གསུམ་པ།
གཉིས་པ་ན་སྤྱི་བླུགས། གསུམ་པ་ན་ཐོད་པ་བསྣམས་པ། གཡོན་བརྐྱངས་པའི་
སྟབས་ཀྱིས་བཞུགས་པ། ཁྲོ་བོའི་རྒྱན་རྣམས་ཀྱིས་བརྒྱན་པའི་ཐུགས་ཀར་མེ་གྲུ་
གསུམ་པ་རཾ་གྱིས་མཚན་པ། ཞེས་པ་ནས། མེ་ལྷའི་ལྗགས་རྡོ་རྗེའི་རྣམ་པ་ཅན་ནག་
པོ་ལ་རཾ་ཡིག་དང་ཞེས་སོགས་མ་གཏོགས། གཞུང་སྤྱི་ལྟར་བྱ།
361

དབང་དྲག་གཉིས་ལ་ཡང་།
རྫས་ཆེན་བཅུ་གཉིས་ཕུལ་ཡང་འགལ་བ་མེད་
པས། འབུལ་ན། ཡམ་ཤིང་རྣམས་བྱང་ཆུབ་ཀྱི་ཤིང་གི་རང་བཞིན་དུ་གྱུར། ཅེས་
བརྗོད་ནས། མེ་ལྷའི་སྔགས་ཀྱི་མཇུག་ཏུ། ཨོྃ་བོ་དྷི་པྲྀཀྵ་ཡ། བདག་ཅག་དཔོན་
སློབ་འཁོར་དང་བཅས་པའི་གཟི་བརྗིད་ཕུན་སུམ་ཚོགས་པ་ལ་བར་དུ་གཅོད་པའི་་་
དགྲ་བགེགས་ཐམས་ཅད་མཱ་ར་ཡ་ཕཊ། ཅེས་གྷསྨ་རིའི་བར་དུ་སོ་སོའི་སྐབས་དང་
བསྟུན་པའི་སྤེལ་ཚིག་སྦྱར་ནས་འབུལ་ཞིང་། དེ་ནས་དྲག་པོའི་རྫས་རྣམས་འབུལ།
གལ་ཏེ་རྫས་ཆེན་བཅུ་གཉིས་འབུལ་མི་སྤྲོ་ན། ཿ སྲེག་རྫས་རྣམས་བདུད་རྩིའི་རང་
བཞིན་དུ་གྱུར་པར་བསམས་ལ། མེ་ལྷའི་སྔགས་ལ་སྤེལ་ཚིག་སྦྱར་ཏེ་འབུལ་ལོ། །དེ་
ནས། དཀྱིལ་འཁོར་སྒྲུབ་མཆོད་དང་འབྲེལ་མ་འབྲེལ་གྱི་དབྱེ་བས། » འཇིག་རྟེན་
པའི་མེ་ལྷའི་ཐུགས་ཀར། འཇིག་རྟེན་ལས་འདས་པའི་མེ་ལྷ་བསྐྱེད་རྫས་ཆེན་བཅུ་
གཉིས་འབུལ་མི་འབུལ་སྐབས་དང་བསྟུན། འཇིག་རྟེན་ལས་འདས་པའི་མེ་ལྷ་གཙོ་

འ
འཁོར་གྱི་གྲངས་ཀྱི་སྙིང་པོ་ཉེ་སྙིང་ཅི་རིགས་ཀྱི་མཇུག་ཏུ་སྤེལ་ཚིག་སྦྱར་བ་འབའ་་་་
ཞིག་གིས་འབུལ་ཏེ། དཔའ་བོ་གཅིག་པ་ལྟ་བུ་ལ། ཨོཾ་ཧྲཱིཿདྷཱིཿཝི་ཀྲྀ་ཏཱ་ན་ན་ཧཱུཾ་ཕཊ།
ཁམས་གསུམ་ཆོས་ཀྱི་རྒྱལ་པོ་རྒྱལ་བ་ཙོང་ཁ་པ་ཆེན་པོའི་བསྟན་པ་བསྟན་འཛིན་་
དང་བཅས་པ་ལ་སྡང་ཞིང་ལོག་པར་འཁུ་བའི་སེམས་དང་ལྡན་པ་རྣམས་དང་།
ཁྱད་པར་རྣལ་འབྱོར་པ་བདག་ཅག་ཡོན་མཆོད་མི་ནོར་དགོན་གནས་དང་བཅས་་་་
པ་རྣམས་ལ་གནོད་ཅིང་འཚེ་བར་བྱེད་པའི་དགྲ་བགེགས་ཐམས་ཅད་མཱ་ར་ཡ་ཕཊ།
ཅེས་བདུན་ནམ་ཉེར་གཅིག་གམ་བརྒྱ་སྟོང་སོགས་ཅི་རིགས་འབུལ་ལོ། །
བསྐྲད་པ་ལ། ཆེ་གེ་མོ་ཨུཙྪ་ཊ་ཡ་ཧཱུཾ་ཕཊ། དབྱེ་བ་ལ། ཆེ་གེ་མོ་དང་ཆེ་གེ་མོ་
བི་དེ་ཥ་ཡ་ཕཊ། རེངས་པ་ལ། ཆེ་མོ་ནྟཾ་བྷ་ཡ་ལཾ། རྨོངས་པ་ལ། ཆེ་གེ་མོ་མོ་ཧཱ་ཡ་
ཕཊ། ཅེས་དྲག་པོ་སོ་སོའི་སྐབས་དང་བསྟུན་ནས་གདགས་སོ། །འཕྲིན་ལས་འཆོལ་
བའི་སྐབས་སུ། དངོས་གྲུབ་རྒྱ་མཚོར། ཁ་སྦྱོར་དབྱེ་བའི་སྒོ་ནས་བྱ་བར་གསུངས་
པ་རྒྱས་བསྡུས་སྐབས་དང་སྦྱར་ཞིང༌། ལྷག་པར་བསྡུ་ན། ལྷ་རྣམས་ཀྱི་ཐུགས་ཀ་
362

ནས། ཤིན་ཏུ་ཁྲོས་ཤིང་འཇིགས་པ།
དགྲ་བགེགས་ཀྱི་ཤ་ཁྲག་སྲོག་དབུགས་ལ་
རྔམས་པའི་ཁྲོ་བོའི་ཚོགས་དཔག་ཏུ་མེད་པ་སྤྲོས། . ཁམས་གསུམ་ཆོས་ཀྱི་རྒྱལ་པོ་
རྒྱལ་བ་ཙོང་ཁ་པ་ཆེན་པོའི་བསྟན་པ་བསྟན་འཛིན་དང་བཅས་པ་ལ་སྡང་ཞིང་ལོག་
པར་འཁུ་བའི་སེམས་དང་ལྡན་པ་རྣམས་དང་། ཁྱད་
ཁྱད་པར་རྣལ་འབྱོར་བ་བདག་
ཅག་དཔོན་སློབ་ཡོན་མཆོད་མི་ནོར་དགོན་གནས་དང་བཅས་པ་རྣམས་ལ་གནོད་
ཅིང་འཚེ་བར་བྱེད་པའི་དགྲ་བགེགས་ཐམས་ཅད་དྲག་པོའི་ཆད་པས་ཚར་བཅད་་་་
པར་གྱུར། ཅེས་བརྗོད་ཅིང་བསམ་པར་བྱའོ། །མཇུག་གི་བྱ་བ་ཕལ་ཆེར་མཐུན་
ཞིང་གོ་སླ་བས། སྤྱི་འགྲོ་ལྟར་བྱའོ། །འདིར་ནི་སྦྱིན་སྲེག་རྣམ་བཤད་ཆེན་མོ་དང་
བསྟུན། རྡོ་རྗེ་འཇིགས་བྱེད་དང་སྦྱར་བ་ཡིན་ལ། དཔལ་འདུས་པ་སོགས་ཡི་དམ་
གཞན་ལ་སྦྱོར་ན། འཇིག་རྟེན་ལས་འདས་མ་འདས་ཀྱི་མེ་ལྷའི་སྐུ་མདོག་ཕྱག་
མཚན་སྔགས་སོགས་བརྒྱུར་བ་མ་གཏོགས། རིགས་བསྒྲེས་ནས་ཤེས་པར་བྱའོ། །
འདི་ལྟར་བསྒྲུབས་པའི་ལེགས་བྱས་འོ་མའི་མཚོ། །ཟླ་ཟེར་བྱེ་བས་བྱུགས་འདྲ་ཅི་
མཆིས་པ། །འགྲོ་ཀུན་སྲིད་ཞིའི་དགྲ་ལས་རྣམ་རྒྱལ་ཏེ། །ཐམས་ཅད་གཟིགས་པའི་
གོ་འཕང་ཐོབ་ཕྱིར་བསྔོ། །ཚུལ་འདི་ཡང་། །བཀྲ་ཤིས་ལྷུན་པོའི་རྒྱུད་པ་གྲྭ་ཚང་
དཔོན་སློབ་རྣམས་ཀྱིས། དབང་དང་དྲག་པོའི་སྦྱིན་སྲེག་ཇི་ལྟར་བྱ་བའི་ཚུལ་སྦྱིན་
སྲེག་རྣམ་བཤད་ཆེན་མོ་ལས་ཕྱུང་བའི་ལག་ལེན་དུ་དྲིལ་བ་ཞིག་གྱིས་ཞེས་ནན་གྱིས་
བསྐུལ་བ་ལ་བརྟེན་ནས། གཤིག་རྗེའི་གཤེད་ཀྱི་རྣམ་འབྱོར་བ། ཤཱཀྱའི་དགེ་སློང་བློ་
བཟང་ཆོས་ཀྱི་རྒྱལ་མཚན་གྱིས། ཆོས་གྲྭ་ཆེན་པོ་བཀྲ་ཤིས་ལྷུན་པོའི་གཟིམས་ཆུང་
ཡིད་དགའ་ཆོས་འཛིན་དུ་བྲིས་པའི་ཡི་གེ་པ་ནི། ཤཱཀྱའི་དགེ་ཚུལ་རྣམ་དཔྱོད་དང་
ལྡན་པ་བློ་བཟང་དབང་གི་རྒྱལ་པོའོ། །བཀྲ་ཤིས། །
ནཔ།
363

ཟོ་ཀྱྀ་ཁོཌ་སྣུམ་གི་ན་ཎཏུ་རིའི་འི་སྐྱ་ཎལ།ཅཎ་
! ས ད ག 1|:ཀྱ